સામે આપણા સનીપાજી હલ્કની જેમ ગુસ્સે થયા તો કોઈના નહીં. એકસાથે બાહુબલી અને કટપ્પાને પણ ઊંચકીને વસઈની ખાડીમાં ફેંકી આવે. તે સિસ્ટમમાં રહીને સિસ્ટમ બદલવામાં નથી માનતો બલકે તે પોતે જ ન્યાયની એક પૅરૅલલ સિસ્ટમ છે. પરંતુ જૂની ‘ઘાયલ’ જો માત્ર સની દેઓલના કરિશ્માને લીધે હિટ થયેલી એવું માનતા હો તો રસોડામાં જઈને બે ચમચી ખાંડના ફાકડા મારી આવો. અગાઉ જે સુપર્બ ડાયલૉગ્સ હતા એ અહીં કમ્પ્લીટલી મિસિંગ છે. ફિલ્મમાં સમ ખાવા પૂરતો એકેય ચિયરવર્ધી ડાયલૉગ નથી (અને એટલે જ પબ્લિકને મનોજ જોશીના મુખે બોલાયેલી એક વલ્ગર લાઇન પર ચિયર કરવું પડે છે). એને બદલે અગર હમ સચ કે સાથ હૈં તો જીતને તક હમેં હાર નહીં માનની ચાહિએ જેવા કોઈ બાબાજીના પ્રવચન ટાઇપના ફિલોસૉફિકલ સંવાદથી સંતોષ માનવો પડે છે.